Nag'adal bilang sarong mediko, si Brundtland nagtbali sa Labour Party asin naglaog sa gobyerno kan 1974 bilang Ministro nin Kapalibotan. Siya an kaenot-enoting babae na Primer Ministro nin Norway sa pagtukaw kan 4 Pebrero 1981, alagad nagdemitir sa pwesto kan 14 Oktobre 1981; nagbalik siya komo Primer Ministro kan 9 Mayo 1986 asin nagserbi sagkod kan 16 Oktobre 1989. Pinalmente, siya buminalik para sa ikatolong termino kan 3 Nobyembre 1990. Poon 1981 abot 1992 siya lider kan Labour Party. Pakademitir niyang biglaan bilang Primer Ministro kan 1886, siya nagtukaw bilang lider internasyonal para sa sustenidong pagpagantad asin salud pampubliko, asin nagserbi man bilang Direktor-Heneral kan World Health Organization (WHO) asin sa UN bilang Special Envoy on Climate Change poon 2007 abot 2010. Siya deputy chair man sa The Elders asin dating bise-presidente kan Socialist International.